Per mesures excepcionals derivades de la COVID-19, alguns centres assistencials han adequat els serveis (amb atenció no presencial i telefònica), els horaris i, també en alguns casos hi pot haver tancaments, principalment en consultoris locals.
Consulteu si el vostre centre si té alguna afectació, i recordeu la importància d'utilitzar de forma responsable els recursos sanitaris.
Demaneu accés a La Meva Salut i podreu rebre atenció des de l'eConsulta, consultar resultats de proves o descarregar el Pla de medicació actiu.
El CatSalut garanteix l'atenció sanitària de cobertura pública a la ciutadania de Catalunya.
Per tal que els serveis sanitaris de les diferents línies assistencials arribin a tothom de manera efectiva i amb qualitat, disposa a tot el territori d'una xarxa de centres que constitueixen el sistema sanitari integral d'utilització pública de Catalunya (SISCAT): centres d'atenció primària, consultoris locals, hospitals, centres sociosanitaris i centres d'atenció a la salut mental.
Cada ciutadà té assignat un centre d'atenció primària (CAP), on un equip de professionals de la salut l'atendran i derivaran, si escau, als serveis d'atenció especialitzada, com les proves diagnòstiques o les consultes amb determinats especialistes.
Podeu consultar el CAP que teniu assignat si introduïu la vostra adreça en aquest cercador.
També podeu esbrinar-ho des de La Meva Salut.
Si encara no sabeu què és o com accedir-hi, informeu-vos-en aquí.
Podeu consultar quin/a metge/essa o pediatre/a teniu assignat/da des de La Meva Salut.
També podeu preguntar-ho directament al CAP.
Sí, perquè el canvi d'adreça pot implicar també el canvi del CAP que teniu assignat.
Podeu notificar-ho directament al CAP o trucar al 061/Salut Respon.
Sí, podeu sol·licitar el canvi de CAP, però heu de saber que tot i que accedireu a la majoria de prestacions al CAP que hàgiu triat, alguns serveis sanitaris els continuareu rebent de l'equip d'atenció primària (EAP) assignat per la vostra adreça de residència.
Sí, podeu canviar de metge/essa o de pediatre/a dins del mateix CAP.
De tota manera, tingueu en compte que el canvi està subjecte a la disponibilitat que el metge/essa que escolliu tingui per assumir l'atenció a noves persones.
A l'atenció especialitzada us hi ha de derivar un professional d'atenció primària.
Si teniu accés a La Meva Salut, podeu entrar a la secció La Meva Agenda, on podeu consultar totes les visites i les proves que teniu programades.
També hi trobareu un arxiu digital que us podeu descarregar per integrar-lo i sincronitzar-lo amb la vostra agenda personal.
En cas que encara no tingueu accés a aquest servei, podeu trucar directament al centre perquè us recordin la data i l'hora de la visita o, si heu programat la visita per internet, podeu accedir a aquesta informació des de la programació de visites mitjançant el codi d'identificació personal (CIP) de la targeta sanitària individual.
Si no podeu assistir a una visita, és important que l'anul·leu perquè altres persones puguin aprofitar-la.
En la majoria de CAP, podeu fer-ho per internet, des de l'aplicatiu de programació de visites, amb el codi d'identificació personal (CIP) de la targeta sanitària individual.
També podeu adreçar-vos directament al CAP.
Recordeu que fer un bon ús dels serveis sanitaris és responsabilitat de tothom.
Molts CAP tenen atenció continuada fora del seu horari habitual i els caps de setmana i, a més, a molts indrets del territori es disposa de centres d'urgències d'atenció primària (CUAP) que estan oberts les 24 hores del dia.
Consulteu la llista de centres que ofereixen atenció continuada i urgent.
De tota manera, per evitar-vos temps d'esperes i desplaçaments innecessaris, el més recomanable és que truqueu al 061 CatSalut Respon, on metges i infermers us informaran del centre on us podeu adreçar i, si cal, us enviaran un professional sanitari a domicili o una ambulància.
Llista de centres que ofereixen atenció continuada i urgent
És un centre per atendre urgències, obert 24 hores.
Cal recordar que a les urgències dels hospitals sempre tenen preferència els pacients amb urgències de risc vital per això és recomanable adreçar-se als CUAP.
És un servei d'atenció telefònica les 24 hores, tots els dies de l'any, per consultes de salut i, si teniu una urgència, hi podeu trucar sempre.